Mohamad Kamil Abdul Majid

Dr. Mohamad Kamil bin Haji Abdul Majid (1950-2022) ialah seorang tokoh akademik dan pendakwah di Malaysia. Beliau merupakan Pengerusi dan pengasas Yayasan Usuluddin Malaysia sejak 2016 dan pernah memegang jawatan penting di Akademi Pengajian Islam Universiti Malaya.

Latar belakang 
Mohamad Kamil dilahirkan pada 1950 di Kampung Kayu Rendang, Kota Bharu, Kelantan. Beliau merupakan adik kepada seorang tokoh Islam Malaysia, Dr Mahmood Zuhdi Abdul Majid.

Mohamad Kamil mendapat ijazah Sarjana Muda Syariah dan Undang-undang daripada Yayasan Pengajian Tinggi Islam Kelantan (YPTIK) pada 1970, dan Sarjana Muda Syariah daripada Universiti Al-Azhar, Kaherah, Mesir pada 1975. Kemudian beliau melanjutkan pengajian peringkat Sarjana Pemikiran Islam di Universiti Malaya pada 1985 dan memperoleh ijazah Doktor Falsafah di universiti yang sama.

Kerjaya 
Mohamad Kamil memulakan kerjaya sebagai Penolong Pendaftar Hal Ehwal Pelajar di YPTIK pada 1977-1980. Kemudian beliau menjadi tutor di Universiti Malaya (UM) pada 1981-1985 sebelum menjadi pensyarah di Fakulti Usuluddin UM pada 1986. Beliau turut dilantik sebagai Timbalan Dekan Fakulti Usuluddin UM pada 1987-1990 dan 1994-1995; dan sebagai Timbalan Pengarah Akademi Pengajian Islam UM (1996-2002)

Mohamad Kamil pernah dipilih mengganggotai Majlis Syura, Majlis Agama Islam & Adat Istiadat Melayu Kelantan selama sembilan tahun (1990-1999). Beliau mengasaskan Yayasan Usuluddin Malaysia (YaUM) pada Februari 2012 dan bergiat aktif menerusi platform tersebut.

Meninggal dunia 
Mohamad Kamil meninggal dunia pada 20 Julai 2022 di kediamannya di Subang Jaya.

Karya penulisan

Rujukan 

Ahli akademik Universiti Malaya
Alumni Universiti Al-Azhar
Alumni Universiti Malaya
Tokoh agama Islam di Malaysia
Anggota Parti Amanah Negara
Orang Malaysia berketurunan Melayu
Penulis Malaysia